ไทยพาณิชย์ส่ง3กองตราสารหนี้จ่าย3.45%
บลจ.ไทยพาณิชย์ ลุยออกกองตราสารหนี้ระยะสั้น  3-6 เดือน ชูผลตอบแทน 3.35-3.45% ต่อปี
26 ต.ค. 2554

บลจ.ไทยพาณิชย์ ลุยออกกองตราสารหนี้ระยะสั้น  3-6 เดือน ชูผลตอบแทน 3.35-3.45% ต่อปี 
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทฯ อยู่ระหว่างเสนอขายตราสารหนี้ระยะสั้นไม่เกิน 1 ปี พร้อมกัน 3 กองทุน มีให้เลือกทั้งตราสารหนี้ในประเทศและต่างประเทศ พร้อมเงินฝากต่างประเทศ มูลค่ารวม 18,000 ล้านบาท คาดให้ผลตอบแทน 3.3.50% ต่อปี  ด้วยมูลค่าเงินลงทุนขั้นต่ำแต่ละกองทุน 10,000 บาท จนถึงวันที่ 31 ต.ค. 2554   
กองทุนเปิดไทยพาณิชย์ตราสารหนี้ในประเทศ 3M17 อายุ 3 เดือน คาดผลตอบแทนประมาณ 3.35% ต่อปี ลงทุนพันธบัตรรัฐบาลไทย 31% หุ้นกู้ระยะสั้นธนาคารทหารไทย 24.50% ตั๋วแลกเงินธนาคารกรุงศรีอยุธยา 24.50% และตั๋วแลกเงินธนาคารธนชาต 20% 
กองทุนเปิดไทยพาณิชย์ตราสารหนี้ 3M23 อายุ 3 เดือน คาดผลตอบแทนประมาณ 3.40% ต่อปี ลงทุนพันธบัตรรัฐบาลไทย 38.50% เงินฝากธนาคาร Union National Bank (UNB) 24.50% ตั๋วแลกเงินบริษัท อยุธยา แคปปิตอล ออโต้ลีส 17% และตั๋วแลกเงินธนาคารธนชาต 20% ซึ่งปิดความเสี่ยงจากอัตราแลกเปลี่ยน แล้ว 
นอกจากนี้ยังมีกองทุนเปิดไทยพาณิชย์ตราสารหนี้ 6M41 อายุ 6 เดือน คาดผลตอบแทนประมาณ 3.45% ต่อปี ลงทุนพันธบัตรรัฐบาลไทย 51.50% เงินฝากธนาคาร Union National Bank (UNB) 24.50% ตั๋วแลกเงินธนาคาร Industrial and Commercial  Bank of China (ICBC) สาขากรุงเทพ 20% และ Euro Medium Term Note (EMTN) ธนาคาร Industrial and Commercial Bank of China (ICBC) สาขาซิดนีย์ 4% ปิดความเสี่ยงจากอัตราแลกเปลี่ยนแล้ว